b'\n_START_ARTICLE_\nEmanuel Litvinoff\n_START_PARAGRAPH_\nEmanuel Litvinoff (5. toukokuuta 1915 \xe2\x80\x93 24. syyskuuta 2011) oli brittil\xc3\xa4inen kirjailija, n\xc3\xa4ytelm\xc3\xa4kirjailija ja ihmisoikeustaistelija. H\xc3\xa4n oli merkitt\xc3\xa4v\xc3\xa4 hahmo anglo-juutalaisen kirjallisuuden piiriss\xc3\xa4._NEWLINE_Litvinoff tiedosti hyvin juutalaisen identiteettins\xc3\xa4 asuttuaan lapsuudessaan It\xc3\xa4-Lontoossa alueella, jota h\xc3\xa4n nimitti getoksi. H\xc3\xa4n on kuvannut n\xc3\xa4it\xc3\xa4 lapsuudenvaiheitaan tunnetuimmassa teoksessaan Journey Through a Small Planet._NEWLINE_Litvinoff nosti julkisuuteen T. S. Eliotin juutalaisvastaisuuden, jota h\xc3\xa4n k\xc3\xa4sitteli esimerkiksi runossaan "To T. S. Eliot". H\xc3\xa4n oli kuitenkin Eliotin ihailija. H\xc3\xa4n esitti runon er\xc3\xa4\xc3\xa4ss\xc3\xa4 tilaisuudessa. Vaikka Eliot oli juuri astumassa sis\xc3\xa4\xc3\xa4n, h\xc3\xa4n p\xc3\xa4\xc3\xa4tti lausua runon. Eliotin kerrotaan sanoneen: "Se on hyv\xc3\xa4 runo, oikein hyv\xc3\xa4 runo."'